Winter din gewalt (Mit originalen Lettern)
Winter din gewalt·
ſelwet blv̊mē manigvalt·
dú zit iſt alſo geſtalt·
vnde dú vogellī·
lidēt ab̾ groſſen pin·
ir ſchal mv̊ſ geſwigē ſin·
wan mag ſchowē
an dē ǒwē·
da lit nv der ſne·
da mā blv̊mē b̋ch·
vf der heide·
ſtent mit leide·
rife vn̄ ǒch der ſne·
daſt min vngemach·
Wes habe ich gedinge
ſol min ſingē
mir niht bꝛingen·
froͤiderich gedinge·

Wint̾ vn̄ der ſne·
tv̊t mir niht reht ſo we·
ſoꝛge hab ich dānoch me·
ſwies min h̾ze gert·
des bin ich noch niht gew̾t·
eſt vnneher dāne vert·
dú vil gv̊te·
minē mv̊te·
ſus hat angeſiget·
dc ich bin vnfro·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse